**ไซเมธิโคน**

**ความแรง 40 และ 80 มิลลิกรัม**

**ชนิดเม็ด**

**[ชื่อการค้า ปรับตามทะเบียนยา]**

1. **ยานี้คือยาอะไร**
	1. **ยานี้มีชื่อว่าอะไร**
* ยานี้ชื่อว่า ไซ-เม-ธิ-โคน (simethicone)
* เป็นยาในกลุ่ม ยาขับลม
	1. **ยานี้ใช้เพื่ออะไร**
		+ ใช้บรรเทาอาการท้องอืด ท้องเฟ้อ จุกเสียดเนื่องจากมีแก๊สในทางเดินอาหาร ในผู้ใหญ่ที่มีอายุ 18 ปีขึ้นไป
1. **ข้อควรรู้ก่อนใช้ยา**
	1. **ห้ามใช้ยานี้เมื่อไร**
		* เคยแพ้ยานี้ หรือ ส่วนประกอบของยานี้
		* มีภาวะลำไส้อุดตัน หรือลำไส้ทะลุ
	2. **ข้อควรระวัง เพื่อความปลอดภัย ให้บอกแพทย์หากท่านมีภาวะต่อไปนี้**
		* ใช้ยา สมุนไพร หรืออาหารเสริมอื่นอยู่
		* ตั้งท้อง วางแผนตั้งท้อง หรืออยู่ระหว่างให้นมลูก

**“สอบถามแพทย์หรือเภสัชกร**
**ถ้าไม่แน่ใจว่ามีภาวะดังกล่าวหรือไม่”**

**ข้อมูลยานี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**

1. **วิธีใช้ยา**
	1. **ขนาดและวิธีใช้**
		* เคี้ยวยาก่อนกลืน
		* ขนาด 40 มิลลิกรัม กินครั้งละ 1-2 เม็ด เมื่อมีอาการ
		วันละ 4 ครั้ง (ไม่เกินวันละ 12 เม็ด)
		* ขนาด 80 มิลลิกรัม กินครั้งละ 1 เม็ด เมื่อมีอาการ
		วันละ 4 ครั้ง (ไม่เกินวันละ 6 เม็ด)
	2. **ถ้าลืมกินยาควรทำอย่างไร**
		* หากยังมีอาการอยู่ สามารถกินยาได้ทันที
		* ไม่แนะนำให้เพิ่มขนาดยาเป็น 2 เท่า
	3. **ถ้ากินยาเกินขนาดที่แนะนำควรทำอย่างไร**
		* ให้สังเกตอาการอย่างใกล้ชิด และรีบไปโรงพยาบาลพร้อมยานี้หรือบรรจุภัณฑ์ทันทีหากมีอาการผิดปกติ
2. **ข้อควรปฏิบัติระหว่างใช้ยา**
* ถ้าอาการของโรคไม่ดีขึ้นภายใน 3 วัน หรือมีอาการรุนแรงขึ้นควรไปพบแพทย์
* บอกชื่อยานี้ให้แพทย์หรือเภสัชกรทราบ ทุกครั้งที่เข้ารับบริการที่โรงพยาบาล คลินิก หรือร้านยา
1. **อันตรายที่อาจเกิดจากยา**
	1. **อาการที่ต้องหยุดยาแล้วรีบไปพบแพทย์ทันที**
		* บวมที่ใบหน้า เปลือกตา ริมฝีปาก ลมพิษ
		* หน้ามืด เป็นลม แน่นหน้าอก หายใจลำบาก
		* ผื่นแดง ตุ่มพอง ผิวหนังลอก มีจ้ำตามผิวหนัง
	2. **อาการที่ไม่จำเป็นต้องหยุดยา
	แต่ถ้ามีอาการรุนแรง ให้ไปพบแพทย์**
		* คลื่นไส้ อาเจียน
		* ท้องเสีย ปวดท้อง
		* เรอ
2. **ควรเก็บยานี้อย่างไร**
* เก็บยาในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง ควรเก็บที่อุณหภูมิไม่เกิน 30 องศาเซลเซียส [ปรับตามทะเบียนยา] ไม่ควรเก็บยาในที่ร้อนหรือชื้น เช่น ในรถ ห้องน้ำ ห้องครัว
* เก็บยาให้พ้นมือเด็ก
1. **ลักษณะและส่วนประกอบของยา**
* **ยามีลักษณะ** เป็นเม็ด บรรจุในแผง
* **ตัวยาสำคัญ** คือ ไซเมธิโคน ความแรง 40 และ 80 มิลลิกรัม

เอกสารฉบับนี้ปรับปรุงครั้งล่าสุด 15 มีนาคม 2567

**ศึกษาข้อมูลยาเพิ่มเติมทางเว็บไซต์ของ อย.**

แสดง URL หรือ QR code ที่เชื่อมมายังเว็บไซต์ของ อย.